stanford-oval/wikipedia huggingface dataset:
משפט בין-לאומי פרטי
לקריאה נוספת

שבתאי רוזן, בנבכי המשפט הבין-לאומי (2012).
סיליה וסרשטיין פסברג, משפט בין-לאומי פרטי, בהוצאת הפקולטה למשפטים של האוניברסיטה העברית ו"נבו", 2013
סיליה וסרשטיין פסברג "על פסקים זרים בישראל: הצהרה על הכרה והצהרה על אי-הכרה", עיוני משפט כח 951 (2005).
עמוס שפירא "הערות על טיבם ותכליתם של כללי ברירת הדין במשפט הבין-לאומי-פרטי", עיוני משפט י, 275 (1984)
Dicey, Morris & Collins, on The Conflict of Laws (London, 14h. Ed, 2006).
| חוק ומשפט |
| --- | --- | --- |
| ענפים עיקריים | משפט ציבורי • משפט חוקתי • משפט מנהלי • משפט פלילי • דיני חיובים • דיני חוזים • דיני נזיקין • דיני עשיית עושר ולא במשפט • דיני קניין • דיון אזרחי • דיון פלילי • משפט בינלאומי פומבי • דיני היושר |  |
| תחומים נוספים | משפט ימי • דיני חדלות פירעון • דיני תאגידים •  דיני הגבלים עסקיים • משפט בינלאומי פרטי • דיני הגנת הצרכן • דיני משפחה • דיני ירושה • קניין רוחני • דיני עבודה • משפט צבאי • דיני מיסים • דיני נאמנות |  |
| מקורות המשפט | חוקה • חוק • תקנות • צו • תקדים • קודקס • מנהג • פקודה • אסדרה |  |
| שיטות משפט | משפט קאנוני • המשפט המקובל • המשפט הקונטיננטלי • המשפט הרומי • משפט עברי • שריעה • יאסה • השיטה האינקוויזיטורית • השיטה האדברסרית |  |
| תורת המשפט | פוזיטיביזם משפטי • פורמליזם משפטי • ריאליזם משפטי • הגישה הביקורתית למשפט • משפט הטבע • משפט השוואתי • הגישה הפמיניסטית למשפט • ניתוח כלכלי של המשפט • מחשבה מדינית |  |
| מוסדות ובעלי תפקידים | רשות מחוקקת • הרשות השופטת • רשות מבצעת • שופט • עורך דין • בוררות |  |
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
משפחת מולר

משפחת מולר היא משפחה יהודית שהצמיחה חזנים בכמה מקומות בעולם.
שורשי המשפחה

מוצאה של המשפחה בעיר גלנטה שבהונגריה (כיום בסלובקיה). אחד מאבותיה, הרב אהרון אלעזר פשקוס, כיהן כרבה של העיר. נכדו, אברהם מולר, חלה בבחרותו בשחפת, ונסע לשווייץ לצורכי רפואה, וכך ניצל מן השואה. הוא השתקע בז'נבה שבשווייץ, שם נישא לחוה שטרנברג, בת למשפחה בעלזאית מגליציה. אברהם שימש בבחרותו כ'חוזר' על שיעורו של ראש הישיבה בפני הבחורים הצעירים יותר.
לאברהם וחוה נולדו ארבעה בנים ושלוש בנות.
שורשי המשפחה > בנימין מולר

בנימין, בנם השני של אברהם וחוה, משמש כחזן הראשי בבית הכנסת "שומרי הדת" באנטוורפן למעלה מ-35 שנה. לפני כן כיהן כחזן במונטריאול וביוהנסבורג. הוא ניחן בקול טנור ומכונה "הפאברוטי של עולם החזנות"[דרוש מקור].
מופיע בתפילות ובקונצרטים בעולם. הוציא לאור מספר תקליטים, עיבודים מוזיקליים לקטעי חזנות, מקהלות ותזמורות פילהרמוניות. כן חיבר סימפוניות המתארות את ההיסטוריה של עם ישראל, בשילוב קטעי חזנות. היצירה הסימפונית לטנור (חזן), מקהלה ותזמורת סימפונית "דמעות אש" בוצעה לרגל אזכרת שנת השישים של מרד גטו ורשה בפני קהל רב באולם Palais des Beaux Arts בבריסל בנוכחות פיליפ שהיה אז נסיך בלגיה. קיבל מדליה ותואר "אביר משמר הכתר" מהמלך בודואן כאות הוקרה על תרומתו למוזיקה היהודית בבלגיה.
מדי שנה משדרת הטלוויזיה הממלכתית הבלגית את תפילת ליל הסליחות הראשונות מבית הכנסת הגדול של אנטוורפן.
בנוסף להיותו חזן, חיבר בנימין פירושים על קהלת, שיר השירים, פיוט "אנעים זמירות" ועוד. הוא קיבל הסכמות על ספריו מהרב יצחק טוביה וייס גאב"ד העדה החרדית, הרב דוד משה ליברמן ועוד. כמו כן כתב קומיקס לילדים.
שורשי המשפחה > הרב אהרן מולר

בנם הצעיר של אברהם וחווה, הרב אהרן, מכהן כרבה של העיר באדן בשווייץ. ידוע כבעל השכלה פילוסופית והשקפות ליברליות, דבר שהביא לביקורת כלפיו בעולם החרדי.
בעבר כיהן כר"מ בישיבת לוגאנו שבשווייץ, וכן כראש הכוללים "אורות חיים ומשה" בליון שבצרפת ובאשדוד בישראל.
שורשי המשפחה > יוסף מילר

בנו הבכור של בנימין. כיהן כחזן מלון הילטון בתל אביב, ולאחר מכן שימש כחזן ראשי בבית הכנסת היכל מאיר בעיר, יחד עם מקהלתו של שמואל חכמי. כיום משמש כחזן ראשי בקהילת ווייטפילד במנצ'סטר שבאנגליה, המונה כאלפיים נפש. הוא נשוי לנכדתו של שלמה לורינץ (בת חתנו אלעזר שולזינגר מבני ברק).
שורשי המשפחה > ישראל מילר

בנו השני של בנימין. מכהן כחזן ראשי בבית הכנסת הגדול בבריסל, אשר בעקבות ישיבתו הקבועה של הפרלמנט האירופי בבריסל הוכתר כבית הכנסת הגדול של אירופה. הוא גם מכהן כרב הצבאי של בלגיה, והוציא אלבום חזנות בשם בשירי עוזיך. נשוי לאחות אשתו של אחיו יוסף, נכדת שלמה לורינץ.
שורשי המשפחה > רפאל חיים מולר

בנו הצעיר של בנימין. מכהן כחזן בצ'ידל שבמנצ'סטר אנגליה. הפיק אלבום מוזיקה בשם "אלוקי נשמה" יחד עם משה מונה רוזנבלום.
שורשי המשפחה > משה מולר

בנו הבכור של אהרון. נולד בשנת ה'תש"ם (1980) בעיר לוגאנו. ילדותו עברה עליו לסירוגין בין לוגאנו, בני ברק, ולוס אנג'לס. בבחרותו למד בישיבת פוניבז' בבני ברק והיה במחזור המייסד של ישיבת בית מדרש עליון בעיר. לאחר נישואיו לנכדת הרב גדליה נדל המשיך את לימודיו בכולל ומלמד בישיבה.
למשה קול ייחודי – טנור ספינטו, המקיף שלוש אוקטבות שלמות. למד חזנות ומוזיקה במשך ארבע שנים במכון תל אביב לחזנות נפתלי הרשטיק וכן פיתוח קול. הוא משמש כחזן ראשי בחגים בבית הכנסת היכל מאיר שברחוב מאנה בתל אביב.
בשנת 2019 ייסד יחד עם שותפים את "קבוצת שיבולת", חברה המתמחה בייזום ובניית מבני תעשייה ולוגיסטיקה, תחום שמתפתח מאוד עקב מעבר הסחר ל"אונליין".
שורשי המשפחה > ד"ר זאב מולר

בנו הרביעי של אהרון. תלמיד ישיבות פוניבז' ולייקווד. משמש כחזן ראשי בבית הכנסת "ווסט סייד אינסטטיושן" במנהטן שבניו יורק. בשנת 2020 קיבל זאב מולר תואר דוקטור מאוניברסיטת קולומביה בניו-יורק, בתחום של מדעי המוח.
הערות שוליים

↑  בית הכנסת בוויקיפדיה האנגלית; קונצרט לכבוד הכתרת בית הכנסת כבית הכנסת הגדול של אירופה בו השתתף גם מלך בלגיה
↑  הצופה החכם - חדשות וצרכנות בישראל, באתר www.hazofe.co.il
↑  אתר "ביזנעס" שותפות בקבוצת שיבולת
↑
נפת צ'חורוצקו

נפת צ'חוֹרוֹצקוּ (בגאורגית: ჩხოროწყუს მუნიციპალიტეტი, מילולית: צ'חוֹרוֹצקוּס מוניציפליטי) היא נפה במחוז סמגרלו וסוואנתי עילית שבגאורגיה.
גאוגרפיה

הנפה ממוקמת במחוז ההיסטורי-גאוגרפי, סמגרלו. הנפה גובלת מצפון בנפת מסטיה, מצפון-מזרח בנפת לנטחי, ממזרח בנפת מרטווילי, מדרום בנפת סנקי, מדרום-מערב בנפת חובי וממערב בנפת זוגדידי ונפת צאלנג'יחה.
הנפה מאוכלסת ב-22,309 תושבים בצפיפות אוכלוסין של כ-36.0 איש לקמ"ר. העיירה צ'חורוצקו מהווה המרכז המנהלתי של הנפה.
עד שנת 1917 נכללה הנפה באוייזד זוגדידי, פלך כותאיסי, וכן משנת 1921–1930. בשנים 1930–1936 מחוז משנה נפרד. בין השנים 1963-1964נקראה חלק מנפת צחרַקַרִי ומשנת 1965 נפה נפרדת בשמה הנוכחי ובגבולותיה כיום.
המקום הגבוה ביותר בנפה הוא הר אוֹמַאצִ'ירחוֹלֶה המתנשא לגובה של 3166 מטר מעל פני הים.
בשטח הנפה זורמים נהרות רבים, ביניהם: חוביסצקאלי, אוֹצ'חוֹמוּרִי ועוד.
הערות שוליים

↑  תמי (თემი)- היא הדרגה הנמוכה ביותר בחלוקה האדמיניסטרטיבית של גאורגיה. המונח מקביל פחות או יותר ל"מועצה מקומית" בישראל או לקומונה בצרפת.
↑  "მოსახლეობის საყოველთაო აღწერა 2014". საქართველოს სტატისტიკის ეროვნული სამსახური. בנובמבר 2014. נבדק ב-7 בנובמבר 2016. {{cite web}}:  (עזרה)
↑  דאבא (დაბა) - יישוב עירוני קטן, עיירה.
| נפות סמגרלו וסוואנתי עילית |
| --- | --- | --- |
| נפות | נפת אבאשה • נפת זוגדידי • נפת מרטווילי • נפת מסטיה • נפת סנקי • נפת צ'חורוצקו • נפת צאלנג'יחה • נפת חובי |  |
| עיר במעמד נפה | פותי |  |
נאדז'דה קרפובה

נאדז'דה קרפובה (ברוסית: Надежда Карпова; נולדה ב-9 במרץ 1995 בירוסלבל, רוסיה) היא כדורגלנית רוסייה שמשחקת כחלוצה באספניול ובנבחרת רוסיה.
היא שיחקה בסגל רוסיה ליורו נשים 2017.
קריירת מועדונים > רוסיה

נאדז'דה היא בוגרת בית הספר לכדורגל מספר 13 בעיר ירוסלבל. ביוני 2010 עברה לזווניגורוד בפרברי מוסקבה וחתמה על חוזה מקצועני ראשון במאי 2014 עם קבוצת בת של מועדון רוסיאנקה.
את הופעת הבכורה בליגת העל הרוסית בכדורגל נשים ערכה ב-11 במאי 2014 במדי זורקי קרסנוגורסק כשעלתה בדקה 88 והחליפה את מריה רואיס רומן. בשנת 2015 עברה למועדון צ'רטנובו במוסקבה. במדי צ'רטנובו הופיעה לראשונה במשחק נגד קובאנוצ'קה ב-19 באפריל 2015. ב-9 במאי הבקיעה את שער הבכורה נגד ריאזאן בד"ב. ב-9 באוגוסט לראשונה בחייה ספגה כרטיס אדום והורחקה בדקה 43 במשחק נגד קובאנוצ'קה.
ב-7 במאי 2016 במחזור השני של האליפות הבקיעה 4 שערים נגד קובאנוצ'קה במשחק שהסתיים בתוצאה 5:2. בסיכום העונה הוכתרה למלכת השערים עם 8 שערים.
קריירת מועדונים > ספרד

ב-20 בספטמבר 2015 חתמה בולנסיה לשנתיים. ב-30 באוקטובר 2017 הבקיעה את שער הבכורה שלה בליגה הספרדית, מול אתלטיקו, 4 דקות לאחר שנכנסה כמחליפה. בספטמבר 2017 הוכרה לשחקנים הטובה ביותר במחזור התשיעי ובדצמבר 2018 עזבה את ולנסיה.
ב-4 בינואר 2019 חתמה בסביליה. שנה לאחר מכן חתמה באספניול.
קריירה בנבחרת

היא שיחקה בנבחרת הנשים הצעירה ועלתה לראשונה במשחק רשמי במדי רוסיה ב-20 באוקטובר 2012 במוקדמות יורו לנערות עד גיל 19, במשחק נגד אזרבייג'ן שבו הבקיעה 2 שערים בניצחון 5:0.
ביוני 2016 הוזמנה להרכב נבחרת הנשים הבוגרת ועלתה לשחק במוקדמות יורו נשים נגד טורקיה כשהבקיעה בדקה 64 ובישלה בדקה 46. במשחק השני במדי הנבחרת הבקיעה בדקה 21 נגד קרואטיה בניצחון 3:0. בשנת 2016 הוכתרה למלכת השערים של נבחרת הנשים עם 4 שערים.
הערות שוליים

↑  "Russia – N. Karpova – Profile with news, career statistics and history – Soccerway". int.soccerway.com.
↑  UEFA.com. "Nadezhda Karpova – Russia – WEURO". UEFA.com.
סוג'וק

| --- | --- |

 
 מאכלים
 סוג:  נקניק
 מטבח:  טורקי
 אזור מוצא:  חבל הבלקן
 מוצא:  טורקיה טורקיה
 מרכיבים עיקריים:  בשר טחון
סוג'וק (באנגלית: Sujuk; בטורקית: Sucuk) הוא נקניק יבש, מעושן ומתובל העשוי מבשר טחון. מקור הסוג'וק במטבח הטורקי והוא נפוץ גם במדינות הבלקן ומרכז אסיה.
המאכל עשוי בשר בקר או כבש טחונים המעורבבים יחד עם שומן וחלב בקר ועוברים תסיסה.
למאכל גרסאות שונות ומלבד הגרסה הטורקית, קיימות גרסאות שונות מבוססות בשר סוס ונפוצות בעיקר בארמניה, בולגריה, קזחסטן וקירגיזסטן.
הסוג'וק הוזכר לראשונה במאה ה-11 בספרו של החוקר הטורקי מחמוד אל-כאשע'רי.
סוג'וק גרמני
סוג'וק בשוק של קדיקוי
סוג'וק חתוך
סוג'וק תלוי
סוג'וק עם חביתה
סוג'וק חתוך
מאפה במילוי סוג'וק
הערות שוליים

↑  John Gregory-Smith, Turkish Delights: Stunning regional recipes from the Bosphorus to the Black Sea, Octopus, 16 ביולי 2018, ISBN 978-0-85783-596-3. (באנגלית)
↑  Victor @ Taste of Artisan, Homemade Dry Cured Sujuk, Taste of Artisan, ‏25 בינואר 2019 (באנגלית)
↑  Kazakhstan, Mysl',, 1970. (ברוסית)
↑  sucuk, Nişanyan Sözlük (בטורקית)
נבחרת תוניסיה בכדוריד

נבחרת תוניסיה בכדוריד היא הנבחרת לאומית של תוניסיה. ליגת הכדוריד פעילה בתוניסיה החל משנת 1953 ונבחרת התחילה את דרכה בשנות ה-60 של המאה ה-20. הנבחרת זכתה 10 פעמים האליפות אפריקה בכדוריד וזכתה במדליה בכל אליפות שהשתתפה. הנבחרת השתתפה ב-16 אליפויות העולם בכדוריד והייתה הנבחרת האפריקאית השנייה שהעפילה לחצי הגמר. במשחקים האולימפיים היא הצליחה להגיע למקום השמיני. בהתאם לדירוג של האיגוד הכדוריד העולמי, נכון ליולי 2018 הנבחרת הייתה מדורגת במקום ה-17 עם 48 נקודות
הישגי הנבחרת

| 0 | 1 | 2 | 3 |
| --- | --- | --- | --- |
| שנה | אולימפיאדה | אליפות העולם | אליפות אפריקה |

| 1964 |  | 14 |  |
| 1967 |  | 15 |  |
| 1970 |  | לא העפילה |  |
| 1972 | 15 |  |  |
| 1974 |  | לא העפילה | 1 |
| 1976 | לא העפילה |  | 1 |
| 1978 |  | לא העפילה |  |
| 1979 |  |  | 1 |
| 1980 | לא העפילה |  |  |
| 1981 |  |  | 3 |
| 1982 |  | לא העפילה |  |
| 1983 |  |  | 3 |
| 1984 | לא העפילה |  |  |
| 1985 |  |  | 2 |
| 1986 |  | לא העפילה |  |
| 1987 |  |  | 3 |
| 1988 | לא העפילה |  |  |
| 1989 |  |  | 3 |
| 1990 |  | לא העפילה |  |
| 1991 |  |  | 3 |
| 1992 | לא העפילה |  | 2 |
| 1993 |  | לא העפילה |  |
| 1994 |  |  | 1 |
| 1995 |  | 15 |  |
| 1996 | לא העפילה |  | 2 |
| 1997 |  | 16 |  |
| 1998 |  | 5 | 1 |
| 1999 |  | 12 |  |
| 2000 | 10 |  | 3 |
| 2001 |  | 10 |  |
| 2002 |  |  | 1 |
| 2003 |  | 14 |  |
| 2004 | לא העפילה |  | 2 |
| 2005 |  | 4 |  |
| 2006 |  |  | 1 |
| 2007 |  | 11 |  |
| 2008 | לא העפילה |  | 2 |
| 2009 |  | 17 |  |
| 2010 |  |  | 1 |
| 2011 |  | 20 |  |
| 2012 | 8 |  | 1 |
| 2013 |  | 11 |  |
| 2014 |  |  | 2 |
| 2015 |  | 15 |  |
| 2016 | 12 |  | 2 |
| 2017 |  | 19 |  |
| 2018 |  |  | 1 |
| 2019 |  | 12 |  |
| 2020 |  |  | 2 |
| 2021 | לא העפילה | 25 |  |
| 2022 |  |  | 4 |
הערות שוליים

↑  http://www.ihf.info/en-us/thegame/rankingtable.aspx?month=7&year=2010&teamCatID=2 טבלת דירוג של האיגוד העולמי
נדב הבר

נדב הבר
נדב הבר (נולד ב-29 במאי 1967) הוא מוזיקאי ג'אז, נגן סקסופון וקלרינט ישראלי, המתמחה במוזיקה אתיופית.
ביוגרפיה

הבר, יליד ירושלים, למד נגינה בקלרינט וסקסופון מגיל 9, וניגן בתזמורות נוער והרכבי נוער שונים. לקראת סיום לימודיו בתיכון החל לנגן ג'אז, ולמד אצל גלעד עצמון ואבשלום בן שלמה.
בשנת 1992 החל ללמוד מוזיקה אתיופית אצל הקלידן והזמר טשגר ילמה, החי בארצות הברית, ולאחר מכן אצל מתוקו טספיה, החי באתיופיה. הוא הופיע באירועים אתיופים רבים בישראל, ובמקביל למד את המוזיקה מהקלטות חדשות וישנות שהגיעו מאתיופיה.
בשנת 1999 הוציא הבר את אלבומו הראשון, "אתיופיאן בלוז", ששילב מנגינות אתיופיות מוכרות עם השפעות שונות. ב-2006 הוציא את אלבומו השני "אדיס מיסט", בו ניגנה רביעיית הג'אז שלו מוזיקה אתיופית מסורתית ומקורית תוך שילוב השפעות של ג'אז ומוזיקה ערבית.
בעקבות האלבום הוזמנה הרביעייה להופיע ברחבי הארץ. ב-2007 הופיעה בפסטיבל המוזיקה של אדיס אבבה, ובמופע הסיום של פסטיבל הג'אז בתל אביב. בשנת 2012 הוציא נדב את אלבום המחווה לזמר האתיופי טלהון גססה - Beautiful, ובשנת 2014 את האלבום "Summer Song", המשלב מוזיקה אתיופית עם סגנונות נוספים.
נדב הבר ממשיך ליצור מוזיקה המבוססת על המוזיקה האתיופית ולנגן עם אומנים אתיופים ואחרים בישראל.
נוסף על עיסוקיו המוזיקליים, עוסק הבר בחינוך. בעברו שימש כמחנך ומורה לאזרחות, אנגלית והיסטוריה בתיכון ע"ש מקס ריין בירושלים. נכון ל-2016 הבר מלמד בקריית החינוך השש שנתית ע״ש אליעזר בן יהודה, ומרצה באוניברסיטה העברית.
הערות שוליים

↑  Syllabus - ג'אז ופוליטיקה (56253) -  סילבוס, באתר shnaton.huji.ac.il
| --- | --- |
בקרת זהויות :  NLI: 987011549429105171
נפת צ'וחטאורי

נפת צ'וֹחַטַאוּרי (בגאורגית: ჩოხატაურის მუნიციპალიტეტი, תעתיק: צ'וֹחַטַאוּריס מוניציפליטטי) היא נפה במחוז גוריה שבגאורגיה. היא גובלת מצפון בנפת סמטרדיה, מצפון-מזרח בנפת ואני, מדרום-מזרח בנפת אדיגני, מדרום בנפת חולו, מדרום-מערב בנפת אוזורגתי ומצפון-מערב בנפת לנצ'חותי.
העיירה צ'וחטאורי מהווה המרכז המנהלתי של הנפה. בנפה ישנם 61 כפרים המחולקים ל-16 תמי (בּוּקִיסצִיחֶה, דַבּלַאצִיחֶה, דידיוואני, אֵרקֵתִי, וַאן-זוֹמלֵתִי, זֶמוֹ-סוּרֵבִּי, זֶמוֹ-חֵתִי, קוּחנַארִי, נַאבֵּר'לֶווִי, סַאצַ'אמִיאַסֵרִי, פַּארצחנָה, כֵּווֵנוֹבַּאנִי, שוּאַה-אַמַאר'לֵבָּה, צָ'אִיסאוּבַּנִי, חֶווִי וחוֹדִיסתַאווִי) ו-6 כפרים (גוֹגוֹלֵסאוּבַּנִי, גוֹרַאבֵּרֵז'אוֹאוּלִי, גוּתוּרִי, זוֹטִי, שוּאַה-אַמַאר'לֵבָּה ושוּאַה-סוּרֵבִּי.
שם הנפה

עד שנת 1917 נכללה הנפה בפלך כותאיסי באוייזד אוזורגתי (כיום מחוז גוריה). משנת 1930–1963 מחוז משנה (ראיון) נפרד. משנת 1963–1964 נכללה תחת מחוז משנה מחרדזה. משנת 1965 ועד לשנת 2006 הוחזר השם למחוז משנה צ'וחטאורי כמחוז משנה נפרד. משנת 2006 ועד היום נקראת בשמה הנוכחי.
גלריית תמונות

נהר גובאזלי על יד כפר נאבר'לווי
צ'וחטאורי ונהר סופסה מרכס גוריה
אובליסק בכפר חידיסתאווי המוקדש לדברי סטלין בזמן ביקורו בכפר בשנת 1905
מנזר אודבנו
מנזר ארקתי
עיירת הנופש בחמרו
כפר צַ'אצִ'יאֵתִי
כפר צ'חַאקוּרָה
צ'וחטאורי
כפר דַבּלַאצִיחֶה
הר גדרקילי ובחמרו
כפר חֶווִי
הר לאשיספרדי ובחמרו
הערות שוליים

↑  תמי (თემი)- היא הדרגה הנמוכה ביותר בחלוקה האדמיניסטרטיבית של גאורגיה. המונח מקביל פחות או יותר ל"מועצה אזורית" בישראל או לקומונה בצרפת.
| --- | --- |
בקרת זהויות :  NLI: 987007533191805171 
ערך זה הוא קצרמרבנושא גאוגרפיה של גאורגיה. אתם מוזמנים לתרום לוויקיפדיה ו.
נבחרת קרואטיה בכדורסל נשים

| --- | --- |
קרואטיה
 מידע כללי
 התאחדות:  התאחדות הכדורסל הקרואטית (HKS)
 השתייכות:  פיב"א אירופה
 דירוג פיב"א (26 באוגוסט 2024):  34      
  - ניקוד פיב"א:  196.8
 מאמן:  סטיפה בראליץ'
 www.hks-cbf.hr
 
 המשחקים האולימפיים
 הופעות:  1
 אליפות אירופה בכדורסל נשים
 הופעות:  6
 
נבחרת קרואטיה בכדורסל נשים היא קבוצת כדורסל הנשים הלאומית של קרואטיה. 
הישג השיא של הנבחרת הוא המקום החמישי באליפות אירופה בשנת 2011. בעקבות הישג זה, העפילה קרואטיה לטורניר הקדם אולימפי לקראת אולימפיאדת לונדון 2012 ובו העפילה לראשונה בתולדותיה למשחקים האולימפיים בהם סיימה במקום העשירי.

קרואטיה מעולם לא העפילה לאליפות העולם בכדורסל.
הדירוג הנוכחי של נבחרת קרואטיה ברשימת הדירוג של פיב"א לנבחרות נשים, הוא המקום ה-34 בעולם, נכון ל-26 באוגוסט 2024, ללא שינוי לעומת דירוג קודם.
כל האולימפיאדות

1992 עד 2008 – לא העפילה
2012 – מקום עשירי
כל אליפויות אירופה

1993 – לא העפילה
1995 – מקום שמיני
1997 – לא העפילה
1999 – מקום שמיני
2001 עד 2005 –  לא העפילה
2007 –  מקום 13
2009 –  לא העפילה
2011 – מקום חמישי
הערות שוליים

↑  דירוג לנבחרות לאומיות נשים באתר פיב"א
ערך זה הוא קצרמרבנושא כדורסל ובנושא קרואטיה. אתם מוזמנים לתרום לוויקיפדיה ו.
מתקפות הכטב"מים באיראן (2023)

| --- | --- |
 סוג:  תקיפת כטב"ם 
 מקום:  אספהאן 
 
מתקפות הכטב"מים באיראן התרחשו בלילה שבין 28 ל-29 בינואר 2023 ובמסגרתה הופגזו מספר אתרים צבאיים באיראן, ביניהם מפעל תחמושת גדול באספהאן, בידי מספר כטב"מים בלתי מזוהים.
רקע

בשנת 2020 אירעו מספר פיצוצים באיראן - במתקנים צבאיים, וכן במפעלי תעשייה ובמתקנים המזוהים עם תוכנית הגרעין האיראנית. חלק מהפיצוצים יוחסו, על פי גורמים זרים ולטענת השלטונות האיראניים, לישראל, כחלק מהסכסוך בין שתי המדינות.
באפריל 2021 האשימה איראן את ישראל כי ביצעה את החבלה במפעל הצנטריפוגות בנתנז, ואיימה לנקום בישראל כתוצאה מכך. כמו כן, במהלך 2022 טענה כי עצרה מספר חמושים כורדים, שנתפסו בזמן שתכננו לפגוע במתקן צבאי רגיש באספהאן, וכי הם נשלחו על ידי ישראל.
הפיצוצים

עיתון הניו יורק טיימס דיווח כי הכטב"מים שנצפו בזמן התקיפה בליל ה-28 בינואר היו רחפנים מסוג קוודקופטר, שטווח הטיסה שלהם קצר יחסית. כיוון שאיספהאן מצויה במרכז המדינה, הרחק מגבולותיה של איראן, העריכו בעיתון כי המתקפה שוגרה מתוככי המדינה.
הפיצוצים > באספהאן

ב-28 בינואר 2023, בשעה 23:30 (זמן מקומי), הותקף מפעל נשק איראני לפיתוח וייצור טילים באספהאן. האיראנים דיווחו שהתקיפה בוצעו באמצעות רחפנים מתאבדים גדולים מסוג קוודקופטר שגרמו נזק רב למפעל. לפי פרסומים זרים, ישראל עמדה מאחורי התקיפה. לפי ההערכות המטרה שהותקפה בהצלחה הייתה תשתית לפיתוח טילים היפר-סוניים. לפי דיווחים אחרים במפעל ייצרו רחפנים וכטב"מים מתאבדים.
לדברי משרד ההגנה האיראני, התקיפה אירעה ברחוב ע"ש האימאם חומייני במרכז אספהאן, וכי לא היו נפגעים בנפש והנזק לרכוש היה מינימלי. כלי התקשורת הממלכתיים באיראן טענו שהצליחו לסכל המתקפה, וכי שניים מתוך שלושה רחפנים יורטו על ידי מערכת ההגנה האווירית.
הפיצוצים > באתרים אחרים

באותו הלילה, אירעה שרפה גדולה במתקן לזיקוק נפט בתבריז. לטענת הוול סטריט ג'ורנל, הקשר בין הפיצוץ באספהאן והשרפה בתבריז "לא ברור". כמו כן, טענו ערוצי תקשורת שונים וביניהם ערוץ הטלוויזיה הפרסי איראן אינטרנשיונל כי אירעו פיצוצים גם בכרג' ובמתקן נפט באזרשהר.
באותו הלילה אירעה גם רעידת אדמה בעוצמה של 5.9 בסולם מגניטודה לפי מומנט שמוקדה היה באזרבייג'ן וגרמה נזקים במספר ערים באיראן, דבר שגרם לבלבול בקרב הרשויות, ששיערו כי מדובר כחלק מהתקיפות והפיצוצים שאירעו ברחבי המדינה.
תגובות

לטענת גורמי ממשל אלמוניים בארצות הברית, התקיפה בוצעה על ידי ישראל, למרות שישראל לא הגיבה בנושא. הג'רוזלם פוסט הכתיר את התקיפה כהצלחה, וטען כי באיראן מנסים לשווא למזער את הנזקים.
משרד החוץ הרוסי גינה את המתקפה.
היועץ הנשיאותי של אוקראינה, מיכאילו פולודיאק, העלה ציוץ לחשבון הטוויטר שלו ובו כתב "ליל פיצוצים באיראן – מפעלי כטב"מים וטילים, מתקני זיקוק נפט. אוקראינה הזהירה אתכם!". בעקבות הציוץ, זימנה איראן את הממונה על היחסים האוקראיני לשיחת נזיפה.
הערות שוליים

↑  דיווחים באיראן: "סוכל ניסיון חבלה במתקן גרעיני אזרחי", באתר ynet, 23 ביוני 2021
↑  Reuters (2022-07-27). "Iran says Israel-linked agents planned attack on defence plant". Reuters (באנגלית). נבדק ב-2023-01-31.
↑  Fassihi, Farnaz (2023-01-29). "Iran Says It Thwarted a Drone Attack on a Munitions Facility". The New York Times (באנגלית). ISSN 0362-4331. נבדק ב-2023-01-31.
↑  ברק רביד‏, ארבעה רחפנים מתאבדים: כך הותקף מפעל הטילים המתקדמים באיראן, באתר וואלה, 29 בינואר 2023,
רון בן ישי, היעד - טילים היפרסוניים? התקיפה הנדירה באיראן והמסר מישראל לטהרן, באתר ynet, 29 בינואר 2023.
↑   מי האחראי? תקיפת המל"טים על מתקן פרויקט הגרעין באיראן, סרטון בערוץ "כאן חדשות - תאגיד השידור הישראלי", באתר יוטיוב (אורך: 02:18), 29 בינואר 2023.
1 2  איראן: פיצוץ עז במתקן צבאי באיספהאן בעקבות מתקפת מל"טים, באתר ynet, 28 בינואר 2023
1 2  By Aresu Eqbali and Sune Engel Rasmussen, Iran Ammunition Factory Hit by Blast, WSJ (באנגלית)
1 2  Hafezi, Parisa; Stewart, Phil; Stewart, Phil (2023-01-29). "Israel appears to have been behind drone strike on Iran factory, U.S. official says". Reuters (באנגלית). נבדק ב-2023-01-31.
↑  Iran Says 'Small Drones' Attacked Its Military Site, Iran International (באנגלית)
↑  Explosion Occurs At Motor Oil Production Facility In Irans Azarshahr - Reports, UrduPoint (באנגלית)
↑  Dion Nissenbaum in Tel Aviv, Benoit Faucon in London and Gordon Lubold in Washington, WSJ News Exclusive | Israel Strikes Iran Amid International Push to Contain Tehran, WSJ (באנגלית)
↑  Israeli drone attack on Iranian weapons factory was phenomenal success, The Jerusalem Post (באנגלית)
↑  Russia Condemns Drone Attack on Iran's Military Site - World news, Tasnim News Agency (באנגלית)
↑  Iran Summons Ukrainian Charge D’Affaires over Adviser’s Comments on Drone Attack - Politics news, Tasnim News Agency (באנגלית)
נהרות אמריקה (דיסני)

נהרות אמריקה (באנגלית: Rivers of America) הם נהרות מלאכותיים הנמצאים בארץ המערב הפרוע שבפארקי שעשועים של חברת וולט דיסני.
שם הנהר הוא "נהרות המערב הרחוק" בדיסנילנד שבפריז.
הנהר הראשון הוקם בפארק דיסנילנד שבקליפורניה, עם פתיחת הפארק בשנת 1955. במרכז הנהר נמצא האי של תום סוייר אליו ניתן להגיע ברפסודות. בשנים הראשונות שלאחר הקמת הפארק, הוכנסו לתוך הנהרות המלאכותיים דגים רבים, והמבקרים בפארק הורשו לדוג אותם מרציפי האי של תום סוייר.
במרכז הנהרות שבפארק שבפריז מצוי הר הרעם הגדול.
מאחר שבדיסנילנד שבהונג קונג אין ארץ מערב פרוע, הנהרות מהווים חלק מארץ ההרפתקאות.
בנהרות שטות אוניות קיטור:
בדיסנילנד- מפליגות ה"מארק טוויין" וה"קולומביה".
בממלכת הקסם מפליגה ה"ליברטי בל".
בדיסנילנד שבטוקיו מפליגה ה"דיווי קרוקט".
ביורודיסני מפליגה ה"מולי בראון".
בעת ההפלגה לאור הנהר ניתן לראות כפר של שבט אינדיאנים, בקתה בוערת ובעלי חיים שהם אודיו אנימטרוניק. בדיסנילנד קליפורניה ובממלכת הקסם, הבית המכושף שוכן על גדת הנהר.
הערות שוליים

↑  סודות דיסנילנד
|  אטרקציות בפארקי דיסני |
| --- | --- | --- |
| הרחוב הראשי של ארצות הברית | פנטזיה בשמים • התהלוכה החשמלית של הרחוב הראשי •  משאלות |  |
| ארץ הפנטזיה | טירת סינדרלה • מזחלות מטרהורן • הפילהרקסם של מיקי • המסע הפרוע של מר קרפד •  מעופו של פיטר פן • דרך השמים • טירת היפהפייה הנרדמת • זה עולם קטן • הרפתקאותיו הרבות של פו הדוב • מסעות הקסם |  |
| ארץ המחר | מסע דרך החלל הפנימי • אמריקה שרה • אוטופיה • משגרי החלל של באז שנות אור • קפטן איו • קרוסלת הקידמה • מעוף החלום של דלתא • מסע הצוללת בעקבות נמו • אם היו לך כנפיים • חדשנות • פיפלמובר / רשות התחבורה של ארץ המחר • סילוני הטילים / אסטרו אורביטר • מטות הטילים • הר החלל • סטאר טורס • הבריחה הגדולה של סטיץ' |  |
| ארץ המערב הפרוע | רכבת הר הרעם הגדול • אינדיאני עץ האורן • נהרות אמריקה • הר הרסס |  |
| ארץ ההרפתקאות | הרפתקאות אינדיאנה ג'ונס • מסע בג'ונגל • שודדי הקאריביים • רוחות שוצפות / אינדיאנה ג'ונס ומקדש הסכנה • חדר הטיקי הקסום |  |
| מתקנים ואזורים נוספים | מועדון 33 • ג'מבורי דובי הכפר • ארץ החיות הקטנות • פנטזמיק! • הטירה המכושפת • כיכר ניו אורלינס • שומר הזמן • כיכר החרות • עיר ההנפשה של מיקי • משלחת אוורסט |  |
נפת פתח תקווה

| --- | --- |
 מדינה:  ישראל ישראל
 מחוז:  מחוז המרכז
 בירת הנפה:  פתח תקווה
 עיר אם:  פתח תקווה
 שטח:  284 קמ"ר
  ‑ הנקודה הגבוהה:  190 מטר
  ‑ הנקודה הנמוכה:  20 מטר
 אוכלוסייה:  ‏
  ‑ בנפה:  798,312 (יולי 2023)
  ‑ צפיפות:  2,810.95 נפש לקמ"ר (יולי 2023)
 קואורדינטות:  32°05′00″N 34°53′00″E﻿ / ﻿32.083333333333°N 34.883333333333°E﻿ / 32.083333333333; 34.883333333333 
  מפת מיקום  מפה מפורטת    לחצו כדי להקטין חזרה   לחצו להגדלה    מפת מחוז המרכז. למידע על אזור, לחצו עליו   he tabBackground:;tabBorder:#aaa;defaultTab:0;
 
נפת פתח תקווה היא נפה במחוז המרכז במדינת ישראל. נפת פתח תקווה נחלקת לשני אזורים:
אזור פתח תקווה
אזור דרום השרון
שטח נפת פתח תקווה הוא כ-284 קילומטר רבוע.
העיר הגדולה בנפה היא פתח תקווה, והיא משמשת כמרכז מנהלי לכל ערי נפה זו.
היישוב הגבוה ביותר בנפה הוא צור נתן, 190 מטר מעל גובה פני הים, והנמוך ביותר הוא עדנים 20 מטר מעל פני הים.
יישובי המועצה אזורית חבל מודיעין מפוצלים בין נפה זו לנפת רמלה, בה נמצאים רוב יישוביו. היישובים הצפוניים נמצאים בנפת פתח תקווה והיישובים הדרומיים והמזרחיים נמצאים בנפת רמלה. היישובים הנמצאים בנפת פתח תקווה הם: בני עטרות, נחלים, בארות יצחק, מזור, רינתיה, טירת יהודה, גבעת כ"ח, ברקת, כפר סירקין ונופך.
| ערים | מועצות מקומיות | מועצות אזוריות | ועדי רובע עירוניים |
| --- | --- | --- | --- |
|  אלעד  גבעת שמואל  גני תקווה  הוד השרון  יהוד-מונוסון  כפר סבא  כפר קאסם  פתח תקווה  ראש העין  רעננה |  ג'לג'וליה  כוכב יאיר צור יגאל  כפר ברא  סביון |  מועצה אזורית דרום השרון  מועצה אזורית חבל מודיעין |  נוה מונוסון |
דמוגרפיה

על-פי נתוני הלשכה המרכזית לסטטיסטיקה נכון לשנת 2019 בנפת פתח תקווה יש 53 יישובים.
אוכלוסיית הנפה מונה 798,300 תושבים, מתוכם:
727,000 הם יהודים (91.3%).
40,300 הם ערבים (4.7%).
31,700 אחרים (4%).
צפיפות האוכלוסייה בנפה היא 2,811 איש לקמ"ר.
342,600 מתושבי הנפה (59%) מתגוררים באזור פתח תקווה, ו-235,800 תושבים (41%) מתגוררים באזור דרום השרון.